# Argumentum ad hominem

### A Wikipédiából, a szabad lexikonból.

Az argumentum ad hominem (latinul „személyre szabott érvelés”), vagy röviden ad hominem, olyan érvelési hiba, amely a vitapartner személyét, tulajdonságait, vagy személyes érdekeit veszi célba, esetleg cselekedeteit, szavait használja fel vele szemben, gyakran elvonva a figyelmet arról, amit a másik fél állít.

## [szerkesztés] Fajtái

### [szerkesztés] Gyalázkodó, sértegető

A gyalázkodó vagy sértegető típusú érv (másnéven argumentum ad personam) azt jelenti, hogy egy személy tulajdonságainak vagy cselekedeteinek hibái miatt nem fogadjuk el, amit mond, függetlenül állításainak tartalmától.

Példa:

  „János téved, mikor azt állítja, hogy Isten nem létezik, mert ő egy elítélt bűnöző.”

### [szerkesztés] A körülményektől függő

Amikor azt állítjuk, hogy a vitapartner körülményeiből adódóan képvisel egy bizonyos fajta álláspontot, és emiatt nem fogadjuk el az általa mondottakat.

Példa:

  „A dohányipar képviselői tévednek, mikor azt állítják, hogy a dohányzás nem veszélyezteti súlyosan az egészséget, mivel csak saját milliárdos pénzügyi befektetéseiket védelmezik.”

Fontos, hogy a fenti példa nem irracionális ugyan, de szigorúan a logikai szabályokat figyelembe véve mégis hibás. Ez a példa is szemlélteti a racionális gondolkodás és a szigorú logika közti különbségeket.

### [szerkesztés] „Tu quoque”

A „te is” („tu quoque”) érvelés azt jelenti, hogy egy állítást érvénytelennek tekintünk, mert inkonzisztens megfogalmazója korábbi állításaival vagy cselekedeteivel.

Példák:

  „Azt mondod, hogy a repülőgépek az aerodinamika törvényei miatt repülnek, de ez nem lehet igaz, mivel korábban még azt állítottad, hogy a mágia miatt tudnak repülni.”

  „Nem vádolhatsz engem rágalmazással, mivel magad is követtél el rágalmazást.”

## [szerkesztés] Lásd még

- Logika

## [szerkesztés] Külső hivatkozások

- Lakatos László: Érveléstechnika
- Argumentum ad Hominem fallacyfiles.org
- Philosophy 103: Introduction to Logic, Argumentum Ad Hominem philosophy.lander.edu.

A lap eredeti címe "http://hu.wikipedia.org../../../a/r/g/Argumentum_ad_hominem.html"

Kategória: Érvelési hibák

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Deutsch
- Ελληνικά
- Español
- Suomi
- Français
- עברית
- Íslenska
- Italiano
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Português
- Русский
- Simple English
- Svenska
- Tagalog
- Türkçe
- Українська
- 中文